text: Se Pinchonnès adont seüst
   Que sa besoigne eu tel point fust
   Que Cléomadès tant l'amast
   Et k'ainsi de lui se loast,
   Le cuer eüst lie[z] et joiant.
   PageV02P208
   Là endroit demorerent tant
   Li message que raisons fu.
   Telement furent receü
   Qu'il apartint, ou miex assez.
   En sa chambre les ot menez
   Clarmondine par pluseurs fois,
   Et bien enquis conment li rois
   Ses peres s'estoit maintenus
   Des meschiés qu'il avoit eüs ;
   Et cil, si qu'il apartenoit,
   L'en dirent ce qu'il en estoit.
  